CELEX: 32014R0206
Language: el
Date: 2014-03-04 00:00:00
Title: Κανονισμός (ΕΕ) αριθ. 206/2014 της Επιτροπής, της 4ης Μαρτίου 2014 , για την τροποποίηση του κανονισμού (ΕΕ) αριθ. 601/2012 όσον αφορά το δυναμικό πλανητικής υπερθέρμανσης για αέρια θερμοκηπίου εκτός από το CO 2  Κείμενο που παρουσιάζει ενδιαφέρον για τον ΕΟΧ

5.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 65/27
            
         
      ΚΑΝΟΝΙΣΜΌΣ (ΕΕ) αριθ. 206/2014 ΤΗΣ ΕΠΙΤΡΟΠΉΣ
   
   της 4ης Μαρτίου 2014
   για την τροποποίηση του κανονισμού (ΕΕ) αριθ. 601/2012 όσον αφορά το δυναμικό πλανητικής υπερθέρμανσης για αέρια θερμοκηπίου εκτός από το CO2
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (1), και ιδίως το άρθρο 14 παράγραφος 1,
   Εκτιμώντας τα ακόλουθα:
   
               (1)
            
            
               Στο παράρτημα VI του κανονισμού (ΕΕ) αριθ. 601/2012 της Επιτροπής (2) καθορίζεται το δυναμικό πλανητικής υπερθέρμανσης για αέρια θερμοκηπίου εκτός από το CO2.
            
         
               (2)
            
            
               Για να τηρηθούν οι κατευθυντήριες γραμμές της διακυβερνητικής επιτροπής για την κλιματική αλλαγή (IPCC) του 2006 σχετικά με τους εθνικούς καταλόγους για τα αέρια θερμοκηπίου, η απόφαση 15/CP.17 (3) της διάσκεψης των μερών της σύμβασης-πλαισίου των Ηνωμένων Εθνών για την κλιματική αλλαγή (UNFCCC) προβλέπει ότι, από το 2015 και μέχρι νεότερης απόφασης της διάσκεψης των μερών της UNFCCC, οι τιμές του δυναμικού υπερθέρμανσης του πλανήτη που χρησιμοποιείται από τα μέρη για τον υπολογισμό της ισοδυναμίας σε διοξείδιο του άνθρακα των ανθρωπογενών εκπομπών ανά πηγή εκπομπής καθώς και των απορροφήσεων ανά καταβόθρα όλων των αερίων θερμοκηπίου θα πρέπει να είναι αυτές που καταγράφονται στο παράρτημα III της απόφασης 15/CP.17.
            
         
               (3)
            
            
               Για να εξασφαλιστεί η συνέπεια της ισχύουσας νομοθεσίας της Ένωσης με τις μεθοδολογίες που χρησιμοποιούνται στο πλαίσιο της διαδικασίας UNFCCC, ο κανονισμός (ΕΕ) αριθ. 601/2012 θα πρέπει να τροποποιηθεί ανάλογα.
            
         
               (4)
            
            
               Σύμφωνα με το άρθρο 13 παράγραφος 1 της οδηγίας 2003/87/ΕΚ, τα δικαιώματα που εκχωρούνται από την 1η Ιανουαρίου 2013 ισχύουν για εκπομπές πραγματοποιούμενες στην οκταετή περίοδο εμπορίας δικαιωμάτων εκπομπής, αρχής γενομένης από την εν λόγω ημερομηνία. Η προσαρμογή της ποσότητας των δικαιωμάτων εκπομπής που θα εκχωρηθούν από την 1η Ιανουαρίου 2013, δυνάμει του άρθρου 9α παράγραφος 1 της εν λόγω οδηγίας καθορίζεται σύμφωνα με τις τιμές του δυναμικού υπερθέρμανσης του πλανήτη που περιέχονται στο παράρτημα III της απόφασης 15/CP.17 της διάσκεψης των μερών της UNFCCC. Καθώς ο κανονισμός (ΕΕ) αριθ. 601/2012 εφαρμόζεται από την 1η Ιανουαρίου 2013, ο παρών κανονισμός θα πρέπει να εφαρμοστεί επίσης από την εν λόγω ημερομηνία ώστε να εξασφαλιστεί η συνεκτικότητα όλων των δεδομένων που αφορούν τις εκπομπές αερίων θερμοκηπίου και υποβάλλονται στη διάρκεια ολόκληρης της οκταετούς περιόδου εμπορίας.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κλιματική αλλαγή,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα VI του κανονισμού (ΕΕ) αριθ. 601/2012 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2013.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Μαρτίου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
         
      
   
   
      (1)  ΕΕ L 275 της 25.10.2003, σ. 32.
   
      (2)  Κανονισμός (ΕΕ) αριθ. 601/2012 της Επιτροπής, της 21ης Ιουνίου 2012, για την παρακολούθηση και την υποβολή εκθέσεων σχετικά με τις εκπομπές αερίων θερμοκηπίου κατ’ εφαρμογή της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου (ΕΕ L 181 της 12.7.2012, σ. 30).
   
      (3)  FCCC/CP/2011/9/Συμπλήρωμα 2, σ. 23.
   
      ΠΑΡΑΡΤΗΜΑ
      Ο πίνακας 6 του παραρτήματος VI του κανονισμού (ΕΕ) αριθ. 601/2012 αντικαθίσταται από τον ακόλουθο πίνακα:
      
         «Πίνακας 6:   Τιμές δυναμικού πλανητικής υπερθέρμανσης
         
                     Αέριο
                  
                  
                     Δυναμικό πλανητικής υπερθέρμανσης
                  
               
                     N2O
                  
                  
                     298 t CO2(e) / t N2O
                  
               
                     CF4
                     
                  
                  
                     7 390 t CO2(e) / t CF4
                     
                  
               
                     C2F6
                     
                  
                  
                     12 200 t CO2(e) / t C2F6»